পঞ্চম কাব্যগ্রন্থে ভিন্ন এক অন্তর্দৃষ্টি দিয়ে মনোরথ পরিব্যাপ্ত করেছেন : ‘শুদ্ধ হতে চাই/পাঁজরের নিচে যতো ঘা পুঁজ চেঁছেপুঁছে নিয়ে/শিল্পীর বাটালি কোঁদা মঠের মতোন আমি/সূক্ষ্ম হতে চাই।/এতো পাপ ধরে না এ বরাদ্দ সময়ে!’ (শুদ্ধ হতে চাই, ‘মানুষ তোমার বিক্ষত দিন’)। এই কবিতার ভেতরে এক ধরনের বোধ দিয়ে নৈতিকতার ভার বহন করতে চান কবি। অনুশোচিত মনোভাব ফুটিয়ে তুলে কবি ভিন্ন ধরনের কাব্যিক-ব্যঞ্জনা তৈরি করেছেন।